ZAPISNIK

25. sjednice Vijeća Mjesnog odbora Kupinečki Kraljevec I.,
održane 22. svibnja 2023 godine,

 s početkom u 20,00 sati
Nazočni članovi Vijeća: Žarko Vučak, Ivana Pogačić, Stjepan Barić, Darko Pereković i Lucija Josipović. 
Zapisnik vodi: Lidija Špišić, stručni referent za rad tijela mjesne samouprave.
Predsjedava: Žarko Vučak, predsjednik Vijeća.
         Predsjednik Vijeća, pozdravlja nazočne, konstatira da sjednici nazoči 5 od 5 članova Vijeća  što znači da Vijeće može pravovaljano odlučivati te otvara 25. sjednicu Vijeća. 
      Predlaže da Vijeće započne s radom te da se prije usvajanja dnevnog reda usvoji zapisnik sa 24. sjednice. Bez rasprave, jednoglasno (5 “za”), Vijeće prihvaća tekst zapisnika 24. sjednice.      
      Budući da nema prijedloga za izmjenu i dopunu, Predsjednik Vijeća daje prijedlog dnevnog reda na glasovanje. 
      Vijeće je jednoglasno (5 ”za”) usvojilo 
dnevni red:
1. Prijedlog pravila Mjesnog odbora Kupinečki Kraljevec I.

2. Prijedlog poslovnika o radu Vijeća Mjesnog odbora Kupinečki Kraljevec I.

3. Prijedlog zaključka o prijedlogu utroška sredstava s pozicije „ostali nespomenuti rashodi poslovanja“ 

4. Prijedlog zaključka o odobrenju korištenja sredstava pozicije „ostali nespomenuti rashodi poslovanja“

5. Prijedlog zaključka o utvrđivanju prijedloga prioriteta za Plan komunalnih aktivnosti Gradske četvrti Brezovica u 2024.

6. Obavijesti, pitanja i prijedlozi

Ad 1)  Prijedlog pravila Mjesnog odbora Kupinečki Kraljevec I.
Predsjednik Vijeća, Žarko Vučak konstatira da su članovi Vijeća primili Prijedlog pravila u pisanom obliku te pita ima li prijedloga za izmjenu i dopunu.

 Budući da članovi Vijeća nemaju prijedloga, podnosi amandman na članak 9. te predlaže da stavak 4 glasi:

„ (4) Dan Mjesnog odbora Kupinečki Kraljevec I.  je 24. lipnja – Svetkovina rođenja sv. Ivana Krstitelja.“ te ga daje na glasovanje.
             Konstatira se da su članovi Vijeća jednoglasno ( 5 „za“) prihvatili amandman te isti postaje sastavni dio Prijedloga.

             Predsjednik Vijeća, Žarko Vučak daje Prijedlog pravila na usvajanje.

             Vijeće je jednoglasno 5 „za“ donijelo Pravila Mjesnog odbora Kupinečki Kraljevec I.    

(Pravila se prilažu ovom zapisniku i njegov su sastavni dio.)
Ad 2) Prijedlog poslovnika o radu Vijeća Mjesnog odbora Kupinečki Kraljevec I.
        Predsjednik Vijeća, Žarko Vučak konstatira da su članovi Vijeća primili Prijedlog poslovnika u pisanom obliku te pita ima li prijedloga za izmjenu i dopunu Prijedloga. Budući da nema, Prijedlog poslovnika daje na glasovanje.
(Poslovnik se prilaže ovom zapisniku i njegov je sastavni dio.)
Ad 3) Prijedlog zaključka o prijedlogu utroška sredstava s pozicije „ostali nespomenuti rashodi 
           poslovanja“ 

          Predsjednik, Žarko Vučak obrazlaže Prijedlog te otvara raspravu. Obzirom da se nitko ne javlja za riječ, daje Prijedlog na glasovanje.
          Vijeće je jednoglasno (5 „za) donijelo 

ZAKLJUČAK

O PRIJEDLOGU UTROŠKA SREDSTAVA SA POZICIJE

OSTALI NESPOMENUTI RASHODI POSLOVANJA

1.
Vijeće Mjesnog odbora Kupinečki Kraljevec I na poziciji 303-3299 za 2023. ima 670,00 eur.

2.
Vijeće Mjesnog odbora Kupinečki Kraljevec I. predlaže utrošak sredstava iz točke 1. ovog zaključka na sljedeći način:

       -  troškovi organizacije manifestacije „Ivanje u Kupinečkom Kraljevcu“             670,00 eur

                         Sveukupno:          670,00 kn

3.
Ovaj će zaključak biti dostavljen Gradskom uredu za mjesnu samoupravu, civilnu zaštitu i  

       sigurnost.

Ad 4) Prijedlog zaključka o odobrenju korištenja sredstava pozicije „ostali nespomenuti rashodi poslovanja“
          Predsjednik, Žarko Vučak obrazlaže Prijedlog te otvara raspravu. Obzirom da se nitko ne javlja za riječ, daje Prijedlog na usvajanje.

          Vijeće je jednoglasno (5 „za) donijelo 
ZAKLJUČAK 

o odobrenju korištenja sredstava

1. Vijeće odobrava isplatu sredstava iz Razdjela Proračuna Grada Zagreba 005-00502, pozicije 303-3299 "Ostali nespomenuti rashodi poslovanja" Mjesnog odbora Kupinečki Kraljevec I., u iznosu do 670,00 eur, za uslugu tonske, svjetlosne i druge tehničke i organizacijske podrške na manifestaciji “Ivanje u Kupinečkom Kraljevcu”.

2. Ovaj će zaključak izvršiti Gradski ured za mjesnu samoupravu, civilnu zaštitu i sigurnost. 

Ad 5) Prijedlog zaključka o utvrđivanju prijedloga prioriteta za Plan komunalnih aktivnosti 
           Gradske četvrti Brezovica u 2024.

           Predsjednik Vijeća, Žarko Vučak obrazlaže Prijedlog te otvara raspravu.
           Tijekom rasprave u kojoj su sudjelovali svi članovi Vijeća, uz napomenu članice Vijeća, Lucije Josipović, da je prema njezinom mišljenju previsok trošak postave božićnih zvončića, Vijeće je jednoglasno (5 „za) donijelo Zaključak o utvrđivanju prijedloga prioriteta za Plan komunalnih aktivnosti Gradske četvrti Brezovica u 2024.
(Zaključak se prilaže ovom zapisniku i njegov je sastavni dio.)
 Ad 6) Obavijesti, pitanja i prijedlozi
          Predsjednik Vijeća, Žarko Vučak informira članove Vijeća o statusu realizacije akcije proširenja ulice Starjak te rekonstrukcije Grančarske ulice.
          Članica Vijeća, Lucija Josipović informira članove Vijeća o programu manifestacije „Ivanje u Kupinečkom Kraljevcu“.

          Član Vijeća, Darko Pereković informira Vijeće da je radi puknuća Školska ulica klizi prema kući B. Pušnik.
.      Predsjednik Vijeća, Žarko Vučak navodi da će pogledati lokaciju te uputiti dopis prema Vijeću Gradske četvrti, odn. prema nadležnima da je to potencijalno klizište.

           Dovršeno u 21,35 sati.
        Zapisnik vodila:
          Lidija Špišić
     KLASA: 024-08/23-003/1046
     URBROJ: 251-13-11-8/005-23-2
     Kupinečki Kraljevec, 22. svibnja 2023. 
                                                                                                       Predsjednik 
                                                                                              Vijeća Mjesnog odbora
                                                                                               Kupinečki Kraljevec I.
                                                                                                      Žarko Vučak
